**ОТЧЕТ**

**ЗА ДЕЙНОСТТА НА ОТДЕЛ „ПРОФИЛАКТИКА НА БОЛЕСТИТЕ И ПРОМОЦИЯ НА ЗДРАВЕТО”, ДИРЕКЦИЯ „ОБЩЕСТВЕНО ЗДРАВЕ“ ЗА ЧЕТВЪРТОТО ТРИМЕСЕЧИЕ НА 2017 ГОДИНА**

**І. АНАЛИЗИ, ОЦЕНКИ И ПРОУЧВАНИЯ**

**1. Храненето на организираните детски и ученически колективи :**

1.1. Осъществен беше мониторинг на храненето на децата от определените 10 детски ясли и 10 детски градини чрез нанасяне на данните от месечните продуктови набори за четвъртото тримесечие.

1.2. Годишните анализи за организираното хранене на децата и учениците за 2017 година ще бъдат изготвени през месец януари 2018 г.

**2. Оценка на седмичните учебни разписания на учениците**

През месец октомври 2017 година приключи съгласуването на училищните седмични разписания за първия срок на учебната 2017/2018 година. Съгласно изискванията на Наредба №10 на МЗ от 19 юни 2014 г. за здравните изисквания при изготвяне и спазване на седмичните учебни разписания бяха съгласувани последните 2 седмичните разписания на 2 училища (от всички подлежащи в областта 85 училища). За последното тримесечие на годината бяха издадени 3 предписания за неспазване на изискванията на Наредба № 10 / 2014 г. на МЗ.

Беше изготвено и изпратено **писмо** **до РУО – Велико Търново с писмените указания на Министерство на здравеопазването относно изменението на Наредба №10/19.06.2014 г.**

През месец ноември експерти от отдела изготвиха и изпратиха в МЗ **предложения за промяна на Наредба №10** на МЗ от 19 юни 2014 г. за здравните изисквания при изготвяне и спазване на седмичните учебни разписания. Предложенията се базират на несъответствия и затруднения при практическото приложение на Наредбата и са част от проекта за изменения в наредбата, публикуван на сайта на МЗ на 22.12.217 г.

**ІІ. ДЕЙНОСТИ ПО РЕГИОНАЛНИ, НАЦИОНАЛНИ И МЕЖДУНАРОДНИ ПРОГРАМИ И ПРОЕКТИ**

**ПРОГРАМА „ЗДРАВИ ДЕЦА В ЗДРАВИ СЕМЕЙСТВА” - ОБЩИНА ВЕЛИКО ТЪРНОВО (ДЕТСКА КОМПОНЕНТА НА ПРОГРАМА СИНДИ)**

ЗДРАВНО ОБРАЗОВАНИЕ НА НАСЕЛЕНИЕТО ПО РИСКОВИТЕ ЗА ЗДРАВЕТО ФАКТОРИ И ПРОФИЛАКТИКАТА НА ХРОНИЧНИТЕ НЕЗАРАЗНИ БОЛЕСТИ (ХНБ)

**1. Здравно образование на населението (на популационно и високорисково ниво)**

1.1. Дейностите в договорите за партньорство със средствата за масова информация (КТ „Видеосат - 21 век”, Общинско кабелно радио и областен ежедневник „Янтра Днес”) във връзка със здравното образование на населението относно рисковите поведенчески фактори и профилактиката на ХНБ, и информиране за програмните инициативи се изпълняват. В партньорство със СМИ през четвъртото тримесечие на 2017 година бяха осъществени: 2 пресконференции, 25 радио-предавания (със 132 повторения), 18 ТВ предавания, 27 излъчвания от информационни агенции и 36 публикации в областните всекидневници.

 1.2. Предоставени бяха план-медии за излъчване на аудиоклипове по Общинско кабелно радио и на видеоклипове на видеомонитора пред Община Велико Търново (за четвъртото тримесечие). През отчетния период бяха излъчени по Общинско кабелно радио 12 аудиоклипа (общо 48 излъчвания), а на видеостената - 11 видеоклипа на програма СИНДИ - Велико Търново с тематика здравословно хранене; вредата от тютюнопушенето и алкохола; превенция на диабет тип 2 и раковите заболявания; профилактика на пътно-транспортния травматизъм и опазване на оклоната среда (общо 4 620 излъчвания).

 1.3. На интернет страницата на РЗИ - Велико Търново бяха публикувани общо 60 информации и съобщения за предстоящи и реализирани програмни дейности и инициативи, с препратка към образователни материали за профилактика на ХНБ (диплянки и видеоклипове).

1.4. В рамките на програмните инициативи и мероприятия през четвъртото тримесечие бяха разпространени 72 заглавия на печатни здравно-образователни материали в общ тираж 3 477 броя.

1.5. Проведена беше последната сбирка за годината на Клуба на лица със здравословни проблеми на тема „Терапия и поезия”, в която взеха участие 23 души - членове на клуба. Клубът участва и в есенния дял на кампанията „Движи се и победи 2017”.

МОБИЛИЗИРАНЕ НА ОБЩНОСТИ ЗА ДЕЙНОСТИ ПО ПРОФИЛАКТИКА НА ХНБ И ПРОМОЦИЯ НА ЗДРАВЕТО

**1. Повишаване на физическата активност на деца, ученици и възрастно население**

**Организирана и проведена беше есенната кампания „Движи се и победи 2017”.**

Традиционната кампанияза подобряване и укрепване на здравето на населението в община Велико Търново „Движи се и победи” беше организирана за **седемнадесета** **поредна година** от РЗИ - Велико Търново, Община Велико Търново, Туристическо дружество „Трапезица 1902” и Младежки дом - Велико Търново.

По туристическите маршрути на кампанията „Движи се и победи – есен 2017” преминаха **общо** **388 деца, ученици и възрастни хора** (в това число и **14 семейства**), от които **230 жени и 158 мъже.**

На 14 октомври вторият маршрут на кампаниятадо парк Ксилифор приключисъс **спортно-туристически празник,** в който се включиха 200 деца и ученици:

**На специална пресконференция бяха наградени победителите в** на есенния дял на кампанията „Движи се и победи 2017“. Присъстваха всички регионални медии;

 **2. Инициативи за превенция на рискови за здравето фактори (тютюнопушене, употреба на алкохол, нездравословно хранене, наднормено тегло и затлъстяване, повишено кръвно налягане и други) и опазване на околната среда**

2.1. **Кампанията „Клиника на открито”**

Есенната „Клиника на открито” беше посветена на превенцията на хроничните незаразни болести (сърдечно-съдови, белодробни, диабет, затлъстяване) и Световния ден на диабета – 14 ноември.

 Клиниката беше посетена от **общо 247 лица на възраст от 25 до 79 години**, от които: на 93 граждани беше изследвана кръвната захар, на 30 лица бяха измерени ръста и телесното тегло, бяха извършени спирометрии на 36 лица, 24 лица бяха консултирани и изследвани за СПИН, на 64 души беше измерено кръвното налягане.

 Разпространени бяха 13 заглавия на здравно-образователни материали на здравна тематика.

2.2. Осъществена беше **Кампания за превенция на тютюнопушенето сред младите хора по повод на Международния ден без тютюнопушене – 19 ноември, включваща**:

- **Информационна кампания „Да подарим здраве”** в центъра на град Велико Търново с участието на ученици от ЧПГ „Аркус”, включваща: замяна на цигари за ябълка или балон с послание за ползите при отказа от тютюнопушене, завъртане на колелото на „късмета” и разпространение на здравно-образователни материали.

- **Консултации** за отказ от тютюнопушене и функционално изследване на дишането (спирометрия) в рамките на инициативата „Клиника на открито” в парк Марно поле.

- Разработване и тиражиране на **диплянка** „Аз приех това предизвикателство”, акцентираща на ползите от спирането на вредния навик и предоставяйки инструменти за помощ за отказване.

- Разпространение на здравно-образователни материали по темата тютюнопушене (презентации, филми, видео и аудиоклипове, диплянки, плакати) сред ученици, педагози, студенти и здравни медиатори от област Велико Търново.

2.3. **Кампания за превенция на затлъстяването**

- В рамките на кампанията за борба със затлъстяването по време на есенната **„Клиника на открито”** бяха направени антропометрични изследвания и определяне на Индекса на телесната маса на 30 лица. На нуждаещите си и на интересуващите се граждани бяха дадени безплатни консултации от диетолог по въпросите на здравословното и диетично хранене.

- Съвместно с клуб „Здраве“ и ученици от ПГЕ „А. С. Попов“ – гр. Велико Търново през месец ноември беше организирана и проведена **кампания за превенция на затлъстяването**, включваща:

**Обучение на тема „Фактори на нездравословния начин на живот“**, на което учениците и участниците в клуб „Здраве“ от ПГЕ „А. С. Попов“ – гр. Велико Търново бяха запознати със съвременните постулати за здравословен начин на живот, вкл. хранене.

**Дискусия „Затлъстяването“**. Участваха 15 ученика, разделени в два отбора по 7 човека и 1 водещ.

 **Тренинг „Затлъстяването – световна епидемия“.** По време на тренинга чрез обучителни и игрови методики бяха разиграни ситуации: „Аз пазарувам здравословно“, „Приготвяме здравословна закуска“, „Здравословна закуска за ученическата ми раница“. Участваха 18 ученика, които получиха награди, осигурени от Община Велико Търново.

Кръгла маса с **литературно четене „Затлъстяването, отразено в българската литература“**, в което проблемът затлъстяване беше представен през погледа на българските класици Любен Каравелов и Чудомир и в творчеството на съвременните писатели. Беше направен и калейдоскоп по проблема от древните скулптори до съвременните модели.

**3. Профилактика на пътно-транспортния травматизъм**

На 22 ноември 2017 година в ОУ „Димитър Благоев” – Велико Търново беше проведено състезание по безопасност на движението под мотото „Аз зная и внимавам!”.

 Участие взеха 40 ученика от 3 и 4 клас (разделени в отбори по четирима), които разпознаваха пътни знаци, редиха пешеходна пътека, светофар и пъзел; отговаряха на въпроси, съобразно възрастта си; обикаляха конуси с алкоочила и други.

       Всички участници в състезанието получиха грамоти и награди, според показаните от тях знания и умения.

ИЗГРАЖДАНЕ НА КАПАЦИТЕТ ЗА ПРОФИЛАКТИКА У ПРОФЕСИОНАЛИСТИТЕ И ПАРТНЬОРИТЕ, КАКТО И ЕДИНЕН ПОДХОД КЪМ ВЪЗНИКНАЛИТЕ ПРОБЛЕМИ

**Обучението на медицинските специалисти от здравните кабинети** в детските градини от Община Велико Търново по **Наредба №6** за здравословното хранене на децата на възраст от 3 до 7 години в детски заведения премина изключително отговорно и при голям интерес от страна на здравните специалисти. На обучението присъства и главен експерт от дирекция „Здравеопазване и социални дейности“ на Община Велико Търново, който оцени много високо мероприятието.

ПОВИШАВАНЕ НИВОТО НА ЗДРАВНИ ЗНАНИЯ И РАЗВИВАНЕ НА УМЕНИЯ У УЧЕНИЦИТЕ ЗА ОПАЗВАНЕ НА ЛИЧНОТО ЗДРАВЕ И ПРАКТИКУВАНЕ НА ЗДРАВОСЛОВЕН НАЧИН НА ЖИВОТ

Реализирани бяха **23 обучения с ученици** (общ обхват 730 ученика) по теми, свързани с нездравословното хранене, тютюнопушенето и алкохола.

МАРКЕТИНГ НА ПРОГРАМАТА

 Отчетът за дейността по Програмата през 2017 г. е изготвен и изпратен заедно с финансовия план за 2018 г. до кмета на община Велико Търново и до председателя на Общински съвет Велико Търново.

ИЗДАТЕЛСКА ДЕЙНОСТ

В рамките на Програмата „Здрави деца в здрави семейства” през 4-то тримесечие на 2017 година бяха издадени:

**1. Здравно-образователен материал „Аз приех това предизвикателство“**, който акцентира върху ползите от спирането тютюнопушенето, предоставяйки същевременно инструменти за помощ при отказване. Луксозната брошура е с тираж 200 бр. и поради големия интерес се предвижда претиражиране през 2018 г.

 **2. Настолен календар за 2018 г. с фотоси от конкурса „Нашата здравословна храна“.** Във фотоконкурса,организиран отОбщина Велико Търново, Регионална Здравна Инспекция и Регионално Управление на образованието, участваха 21 ученика от Община Велико Търново с 53 фотоса на тема здравословна храна. Тиражът на календара е 400 бр.

**НАЦИОНАЛНА ПРОГРАМА ЗА ПРЕВЕНЦИЯ НА ХРОНИЧНИТЕ НЕЗАРАЗНИ БОЛЕСТИ**

**2014 - 2020 г.**

**І. Дейности по факторите на риска за ХНБ - тютюнопушене, нездравословно хранене, ниска физическа активност, употреба на алкохол:**

**1**. Реализирана е К**ампания, посветена на Международния ден без тютюнопушене (19 ноември 2017 г.)**, **включваща**:

- **Информационна кампания „Да подарим здраве”** в центъра на град Велико Търново с участието на ученици от ЧПГ „Аркус”, включваща: замяна на цигари за ябълка или балон с послание за ползите при отказа от тютюнопушене, завъртане на колелото на „късмета” и разпространение на здравно-образователни материали.

- Консултации за отказ от тютюнопушене и функционално изследване на дишането (спирометрия) в рамките на инициативата „Клиника на открито” в парк Марно поле.

- Разработване и тиражиране на диплянка „Аз приех това предизвикателство”, акцентираща на ползите от спирането на вредния навик и предоставяйки инструменти за помощ за отказване.

- Разпространение на здравно-образователни материали по темата тютюнопушене (презентации, филми, видео и аудиоклипове, диплянки, плакати) сред ученици, педагози, студенти и здравни медиатори от област Велико Търново.

**2.** **Празник на знанието в град Горна Оряховица :**

На 25 октомври 2017 г. **в Младежки дом, гр. Горна Оряховица** за четвърта поредна година се проведе Празник на знанието, посветен на здравословния начин на живот на младите хора.

Празникът включваше образователни игри със състезателен характер под надслов „Ние знаем как да бъдем здрави”, с участието на 11 отбора ученици от 6-те класове на 2 средни и 5 основни училища в община Горна Оряховица.

Инициативата се проведе в рамките на Националната програма за превенция на хроничните незаразни болести 2014 - 2020 г., като нейни организатори са РЗИ – Велико Търново, Община Горна Оряховица и Младежки дом – Горна Оряховица.

Празникът на знанието имаше за цел да повиши нивото на здравните знания на учениците и да съдейства за формиране у тях на умения и навици за здравословно хранене, двигателна активност и начин на живот без употреба на алкохол и тютюневи изделия.

Участниците в състезателните игри преминаха последователно през 3 пункта (здравословно хранене, алкохол и тютюнопушене), където отборите бяха оценявани на базата на показаните знания и умения по зададените теми.

 **3. Национален популационен скрининг на 3 онкологични заболявания с локализация: рак на млечната жлеза, рак на шийката на матката и рак на дебелото черво** сред населението на област Велико Търново

 Сключени бяха договори (по образец) за изпълнение на скринингови прегледи и изследвания с 3 лечебни заведения от област Велико Търново (2 лечебни заведения в град Велико Търново и 1 в Свищов).

 На базата на получените от лечебните заведения обобщени отчети за изпълнението на скрининговите прегледи и изследвания 31 лица (9,39% от всички поканени лица) са се включили в скрининга по съответните локализации, както следва:

- 6 жени – за рак на шийката на матката, от които всички са здрави в рамките на скрининговото изследване; една жена от прегледаните не подлежи на изследване (цитонамазка);

- 11 жени – за рак на млечната жлеза, от които всички са здрави в рамките на скрининговото изследване;

- 14 лица – за рак на дебелото черво и ректума, здраво в рамките на скрининговото изследване.

**4.** Чрез медийни изяви и публикации в интернетстраницата на РЗИ - Велико Търново бяха отбелязани **Световния ден на прехраната** (16 октомври) **и Световния ден за профилактика на йоддефицитните заболявания** (20 октомври).

**5. Дейност на ККОТ**

През последното тримесечие в ККОТ е оказана **консултативна помощ** на общо 40 пушачи (28 жени и 12 мъже) на възраст от 18 до 79 г. Дейността на ККОТ (в таблична форма) е отчетена за третото тримесечие, съгласно дадените от МЗ указания.

Кабинетът за отказване от тютюнопушене в РЗИ е популяризиран през четвъртото тримесечие чрез: излъчване на реклама за дейността му по КТ „Видеосат - 21 век” (540 пъти) и по Общинско кабелно радио (24 пъти), и публикуване на същата на страниците на областния ежедневник „Янтра Днес” (67 пъти).

**6**. През четвъртото тримесечие на годината беше оказана **методично-консултативна помощ** **по прилагане на нормативните документи за организираното хранене на децата и учениците, както и на рецептурниците за отделните възрастови групи** на 70 представители на ръководствата на детските и учебни заведения и обслужващите ги кетъринг -фирми.

**7.** Експерти от отдела взеха участие в организираните по програмата **национални съвещания в Ловеч и Хисаря**.

**НАЦИОНАЛНА ПРОГРАМА** **ЗА ПРЕВЕНЦИЯ И КОНТРОЛ НА ХИВ И СПИН**

**(2017 г. – 2020 г.)**

**Кампании по повод**  **на Европейската седмица за изследване за ХИВ и хепатит и Световния ден за борба срещу СПИН – 1 декември 2017 г**.

 Регионалната здравна инспекция – Велико Търново, в партньорство с общински администрации, Младежки дом – Велико Търново и Горна Оряховица, Градски ученически парламент – Велико Търново, БМЧК, ЦМДТ „Амалипе”, учебни заведения, средства за масова информация и други организираха кампании, включващи следните дейности и инициативи:

**1. Информационно-образователни дейности на популационно ниво**:

- **Информационна кампания в центъра на град Велико Търново**, в която доброволци от Градски ученически парламент (облечени като презервативи) разпространяваха презервативи в ръчно изработени от тях кутийки с послание за отговорно сексуално поведение;

- **Информационна кампания в центъра на град Горна Оряховица**, в която доброволци към Младежки дом – Горна Оряховица разпространяваха червени лентички, презервативи и здравно-образователни материали;

- **Интерактивно обучение, викторина и презентация с ученици** от ОУ „Христо Ботев“ - Велико Търново на тема„Какво представлява СПИН и как да се предпазим от него?“;

- **Беседа по повод** Световния ден за борба срещу СПИН с ученици от VIII до ХII клас в Американски колеж Аркус – Велико Търново;

- **Мултимедийна презентация** с ученици от ПГ по туризъм „Д-р Петър Берон” - Велико Търново на тема„СПИН и сексуално предавани инфекции“;

**- Публикуванена интернет страницата на РЗИ на материали** относно:организираните инициативи, Европейската седмица за изследването на ХИВ и Световния ден за борба срещу СПИН – 1 декември; материали за профилактика на ХИВ/СПИН и СПИ и други.

**2. Безплатно консултиране и изследване за ХИВ/СПИН** във Велико Търново:

- Безплатно консултиране и изследване за ХИВ/СПИНв рамките на инициативата „Клиника на открито” в парк Марно поле;

- Безплатно консултиране и изследване за ХИВ/СПИНв 3 учебни заведения на град Велико Търново: ПГ по строителство, архитектура и геодезия „А. Попов”, ПГ по туризъм „Д-р Петър Берон” и Американски колеж Аркус – Велико Търново.

За периода на кампанията бяха изследвани и консултирани **общо 1 077 лица**.

**3**. По време на организираните инициативи през отчетния период са **разпространени: нагледни печатни здравно-образователни материали** (диплянки, флаери, лентички, плакати) в тираж 1 201 броя и 1 759 броя презервативи.

**ДЕЙНОСТИ, НАСОЧЕНИ КЪМ ОГРАНИЧАВАНЕ**

**НА ОСТЕОПОРОЗАТА В РЕПУБЛИКА БЪЛГАРИЯ**

 По повод на Световния ден за борба с остеопорозата - 20 октомври е осъществена информационна кампания: 4 публикации в интернет страницата на РЗИ; 1 радиопредаване; разпространение на диплянки за профилактика на заболяването и на Едноминутни тестове за оценка на риска от остеопороза сред участниците в есенния дял на „Движи се и победи - 2017”.

**ДЕЙНОСТИ ПО ПРОЕКТ „ИНФОРМИРАНИ И ЗДРАВИ”**

**1.** В партньорство със **СМИ** през 4-то тримесечие на 2017 година са осъществени: 2 пресконференции, 25 радио- предавания (със 132 повторения), 18 ТВ предавания (със 192 повторения), 36 публикации в областните всекидневници.

 **2.** През отчетния период са излъчени по Общинско кабелно радио 12 аудиоклипа (общо 48 излъчвания), а на видеостената - 11 видеоклипа на програма СИНДИ - Велико Търново с тематика здравословно хранене; вредата от тютюнопушенето и алкохола; превенция на диабет тип 2 и раковите заболявания; профилактика на пътно-транспортния травматизъм и опазване на околната среда (общо 4 984 излъчвания).

 **3**. На интернет страницата на РЗИ - Велико Търново са публикувани общо 60 информации и съобщения за предстоящи и реализирани програмни дейности и инициативи, с препратка към образователни материали за профилактика на ХНБ (диплянки и видеоклипове).

**4.** В рамките на програмните инициативи и мероприятия през четвъртото тримесечие са разпространени 72 заглавия на печатни здравно-образователни материали в общ тираж 3 477 броя.

**ПЛАН ЗА ДЕЙСТВИЕ** **КЪМ ЗДРАВНА СТРАТЕГИЯ ЗА ЛИЦА В НЕРАВНОСТОЙНО**

 **ПОЛОЖЕНИЕ, ПРИНАДЛЕЖАЩИ КЪМ ЕТНИЧЕСКИТЕ МАЛЦИНСТВА**

1. Проведена **беше методично – консултативна среща със здравните медиатори** в Павликени, Лясковец и Златарица за подготовка и провеждане на кампании за отбелязване на Световния ден за борба срещу СПИН - 1 Декември.

 **2.** Представители на Център за междуетнически диалог и толерантност „Амалипе” и здравните медиатори от общините Елена, Павликени, Златарица и Лясковец участваха в организираното от РЗИ – Велико Търново **обучение**  по НП за превенция на рака на маточната шийка.

**3**. В **организирани програмни инициативи** през отчетния период се включиха деца и ученици в неравностойно положение:

 - в кампания „Движи се и победи - есен 2016” и спортно**-**туристическия празник в парк Ксилифор се включиха - 51 ученика от Основно училище „Христо Ботев” **-** Велико Търново и ЦНСТ III гр. Велико Търново ;

- в празника на здравето в град Горна Оряховица;

- в антиСПИН кампании във Велико Търново и общини с преобладаващо ромско население: Горна Оряховица, Златарица, Павликени и Сухиндол.

**4.** В организираните от отдел ПБПЗ **23 здравно-образователни мероприятия** участваха **общо 730 деца и ученици от етническите малцинства.**

**5.** В рамките на отделни мероприятия през тримесечието бяха разпространени общо 873 броя **здравно-образователни материали** в общините с преобладаващо ромско население: Златарица, Горна Оряховица, Павликени и Сухиндол.

**6.** В срок е изпратена информация за дейността в рамките на стратегията през третото тримесечие на 2017 г.

**ПРОФИЛАКТИКА НА ЗАРАЗНИТЕ И ПАРАЗИТНИ ЗАБОЛЯВАНИЯ**

1. През последното тримесечие в **местната преса** са публикувани два материала на тема заразни болести.

**2.** Разпространени са 6 заглавия на **печатни здравно-образователни материали** за профилактиката на паразитните болести (общ тираж 126 броя).

**ОРГАНИЗАЦИОННО-МЕТОДИЧНА ПОМОЩ И КОНСУЛТАЦИИ**

**1.** Оказана беше организационно-методична помощ на новоназначените 7 **медицински специалисти от здравните кабинети в детските заведения** в община Велико Търново относно повишаване на знанията им в областта на здравословното хранене.

**2.** Оказана беше организационно-методична и консултативна помощ на 3 **немедицински лица** относно изпълнението на изискванията на нормативните документи за здравословно хранене на децата и учениците в детски заведения и училища и на **2 педагози** за изготвяне на седмичните разписания на учениците.

**3.** Оказана е организационно-методична помощ на 2 здравни медиатори (Община Златарица и Павликени) за подготовка на кампании за отбелязване на Световния ден за борба срещу СПИН - 1 Декември и на **3 медиатори** по НП за превенция на рака на маточната шийка.

.

**КОНТРОЛНА ДЕЙНОСТ**

1. **По спазване на изискванията на чл. 56 и 56а от ЗЗ за забрана на тютюнопушенето.** Осъществен е контрол по спазване на забраните за тютюнопушене, съгласно чл. 56, ал. 1 и ал. 2, и чл. 56а от Закона за здравето - през четвъртото тримесечие са проверени **94 обекта**.

**2. По спазване на изискванията на чл. 54 и чл. 55 от ЗЗ**

2.1. Осъществен е контрол по спазване на изискванията на чл. 55, ал. 1 и ал. 2 от ЗЗ чрез ежедневен преглед на местната преса за отпечатване на пряка и непряка реклама на спиртни напитки - нарушения не са констатирани.

2.2 Във връзка с контрола по спазване на забраната за продажба на алкохолни напитки на спортни прояви и обществени мероприятия, организирани за деца и ученици (чл. 54, т. 4 и т. 5 от ЗЗ) са осъществени **19 проверки** на спортни прояви.

**3. По спазване и изпълнение на установените с нормативен акт изисквания за здравословно хранене на подрастващите**

3.1. Извършени са **3 проверки** за спазване на изискванията на Наредба №2/07.03.2013 г. за здравословно хранене на децата на възраст от 0 до 3 години в **1**  **детска кухня и 2 детски ясли** в областта.

3.2. Извършени са **4 проверки в детски градини** за спазване на изискванията на Наредба №6 за здравословно хранене на децата в детските заведения.

3.3. Извършени са **55 проверки** на ученически столове (27), бюфети (21) и автомати за напитки и храни (7) по Наредба №37 за здравословното хранене на учениците; издадени са **6 предписания**.

**4. По спазване на съгласуваните седмични разписания**

През месец октомври е извършена тематична проверка за спазване на съгласуваните с РЗИ седмични разписания в 10 училища на областта.

 **ОРГАНИЗАЦИЯ НА РАБОТАТА И ПОВИШАВАНЕ НА КВАЛИФИКАЦИЯТА НА СЛУЖИТЕЛИТЕ В ДИРЕКЦИЯТА**

**1. Планиране и отчитане на дейността на дирекцията**

1. През отчетното тримесечие са проведени седмични и извънредни оперативки за поставяне на текущите задачи и отчитане на изпълнението им.

 2. Отчитането на дейността в отдела е извършена на седмични оперативки на директорски съвещания.

3. Всички срокове за изготвяне и изпращане на информации, отчетни форми и справки в МЗ, НЦОЗА и други институции през отчетния период са спазени.

 **2. Повишаване на квалификацията на служителите в дирекцията**

1. Проведен е **1 колегиум**, съгласно годишния план на тема: Работна среща със специалистите на РЗИ от страната за обсъждане на дейностите за 2017 г. по Националната програма за превенция и контрол на ХНБ

2. Експерт от отдела участва в **работната среща на МЗ в гр. Хисаря** (26 - 28 октомври 2017 г.) с доклад и предложения до МЗ **по проблемите на организираното детско и ученическо хранене**.

3. Експерти от отдела взеха участие в двудневната **национална работна среща по НП за превенция и контрол на ХНБ гр. Ловеч 28-29.09.2017 г**.

4. Целите от личните планове със срокове през четвъртото тримесечие на годината са изпълнени от съответните служители.

**ИЗВЪНПЛАНОВИ ЗАДАЧИ**

1. **Съвместна проверка с ОД БХ, МВР И КЗП по спазване на изискванията на наредба № 37 на МЗ за здравословно хранене на учениците и закона за здравето**

На основание писмо с изх. № 16-00-64/02.11.2017 г на заместник министъра на здравеопазването – г-жа Светлана Йорданова през периода 1- 30 ноември 2017 г. служители от отдел „Профилактика на болестите и промоция на здравето” в РЗИ – Велико Търново извършиха контрол по спазване на изискванията на Наредба № 37 на МЗ за здравословно хранене на учениците (обн. ДВ, бр. 63/07.08.2009 г.) и чл. 54, чл. 55, 56 и 56а от Закона за здравето.

Проверките бяха осъществени по предварително изготвен график с участието на представители на Областна дирекция по безопасност на храните – Велико Търново, Комисията за защита на потребителите и органите на МВР – Велико Търново.

За периода 1 – 30 ноември 2017 г. на територията на област Велико Търново **бяха проверени 49 обекта** (12 ученически бюфета, 5 автомата за напитки, 13 ученически стола и 19 обекта за търговия на дребно, разположени в непосредствена близост до училищата). За установени несъответствия с изискванията наНаредба № 37/2009 г. на МЗ за здравословното хранене на учениците бяха съставени **5 предписания (**в 1 ученически бюфет и в 4 ученически стола, в които се доставя храна от фирма за кетъринг), които бяха проверени в срок през месец декември 2017 г.

1. **Кръгла маса на тема „Здравословно хранене“**

В изпълнение на Заповед № РД-01-358/25.10.2017 г на министъра на здравеопазването Регионална здравна инспекция (РЗИ) – Велико Търново, в партньорство с Националния център по обществено здраве и анализи, проведе кръгла маса на тема „Здравословно хранене“ – един от приоритетите на Българското председателство на Съвета на ЕС.

Презентация по темата „Здравословно хранене на децата“ поднесе проф. д-р Веселка Дулева, дм – национален консултант на Министерството на здравеопазването по „Хранене и диететика“, началник на отдел „Храни и хранене“ при дирекция „Обществено здраве и здравен риск“ към Националния център по обществено здраве и анализи и международно сертифициран експерт по „Международно законодателство за храни“.

В работата на кръглата маса активно се включиха представители на общинските администрации в областта, ОДБХ, директори на детски градини и училища, производители на храни, собственици на фирми за кетъринг, доставящи храна в училищата (около 50 души).

Работата на кръглата маса беше отразена от СМИ чрез: в 2 публикации (обширни интервюта с проф. д-р В. Дулева) в регионалните всекидневници; 10 ТВ предавания (интервюта, репортажи от събитието и ТВ предаване с родители от Велико Търново по темата здравословно хранене по КТ „Евроком Царевец“); 6 радиопредавания по 4 радиа (репортажи и интервюта) и БТА; публикации на интернет страницата на РЗИ – Велико Търново и на информационни агенции (общо 4 публикации).

 Изготвил отчета:

 д-р Св. Моминска

 началник на отдел ПБПЗ

|  |  |  |  |  |  |  |
| --- | --- | --- | --- | --- | --- | --- |
| **Контролна дейност** | **Общо за годината****план** | **I*****тримесечие*** | **II*****тримесечие*** | **III*****тримесечие*** | **IV*****тримесечие*** | **Годишен отчет** |
| **план** | **отчет** | **план** | **отчет** | **план** | **отчет** | **план** | **отчет** |
| 1. По спазване на изискванията на за забрана на тютюнопушенето | **400 проверки** | **120** | *120* | **80** | **174** | **100** | **50** | **100** |  **94** | **438** |
| 2. По спазване на забраната за продажба на алкохолни напитки на спортни прояви и обществени мероприятия, организирани за деца и ученици | **8 проверки** |  |  | **4** | **5** |  |  **2** | **4** | **19** | **26** |
| 3. По спазване на изискванията на Наредба №2/2013 г. за здравословно хранене на деца 0-3 годишна възраст | **10 проверки** |  |  | **3** | **9** | **4** | **1** | **3** |  **3** | **13** |
| 4. По спазване на изискванията на Наредба №6/2011 г. за здравословно хранене на деца 3-7 годишна възраст | **35 проверки** | **15** | *15* | **10** | **18** | **5** | **6** | **5** | **4** | **43** |
| 5. По спазване на изискванията на Наредба №37/2009 г. за здравословно хранене на учениците | **25 проверки в училищни столове****40 проверки на училищни бюфети и автомати** | **2****15** | *2**34* | **3****10** | **11****7*****27зелени уч-ща*** | **9****7** | **2** | **20****15** | **27****28** | **40****71** |
| 6. За спазване на съгласуваните учебни седмични разписания | **20 проверки** | **10** | *10* | **0** |  | **0** |  | **10** | **10** | **20** |

|  |  |  |  |  |  |  |
| --- | --- | --- | --- | --- | --- | --- |
| **Контролна дейност** | **Общо за годината****план** | **I*****тримесечие*** | **II*****тримесечие*** | **III*****тримесечие*** | **IV*****тримесечие*** | **Годишен отчет** |
| **план** | **отчет** | **план** | **отчет** | **план** | **отчет** | **план** | **отчет** |
| 1. По спазване на изискванията на за забрана на тютюнопушенето | **400 проверки** | **120** | *120* | **80** | **174** | **100** | **50** | **100** |  **94** | **438** |
| 2. По спазване на забраната за продажба на алкохолни напитки на спортни прояви и обществени мероприятия, организирани за деца и ученици | **8 проверки** |  |  | **4** | **5** |  |  **2** | **4** | **19** | **26** |
| 3. По спазване на изискванията на Наредба №2/2013 г. за здравословно хранене на деца 0-3 годишна възраст | **10 проверки** |  |  | **3** | **9** | **4** | **1** | **3** |  **3** | **13** |
| 4. По спазване на изискванията на Наредба №6/2011 г. за здравословно хранене на деца 3-7 годишна възраст | **35 проверки** | **15** | *15* | **10** | **18** | **5** | **6** | **5** | **4** | **43** |
| 5. По спазване на изискванията на Наредба №37/2009 г. за здравословно хранене на учениците | **25 проверки в училищни столове****40 проверки на училищни бюфети и автомати** | **2****15** | *2**34* | **3****10** | **11****7*****27зелени уч-ща*** | **9****7** | **2** | **20****15** | **27****28** | **40****71** |
| 6. За спазване на съгласуваните учебни седмични разписания | **20 проверки** | **10** | *10* | **0** |  | **0** |  | **10** | **10** | **20** |